CELEX: 62013TN0011
Language: sk
Date: 2013-01-09 00:00:00
Title: Vec T-11/13: Žaloba podaná 9. januára 2013 — Tegometall International/ÚHVT — Irega (MEGO)

23.2.2013   
            
            
               SK
            
            
               Úradný vestník Európskej únie
            
            
               C 55/24
            
         Žaloba podaná 9. januára 2013 — Tegometall International/ÚHVT — Irega (MEGO)
   (Vec T-11/13)
   2013/C 55/43
   Jazyk, v ktorom bola podaná žaloba: nemčina
   
      Účastníci konania
   
   
      Žalobkyňa: Tegometall International AG (Lengwil, Švajčiarsko) (v zastúpení: H. Timmann a E. Schaper, Rechtsanwälte)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Irega AG (Zuchwil, Švajčiarsko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zmenil rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 25. októbra 2012 vo veci R 1522/2011-1 a vyhlásil ochrannú známku Spoločenstva č. 3 786 134„MEGO“ za neplatnú, subsidiárne, aby uvedené rozhodnutie zrušil a vec vrátil na opätovné prejednanie odvolaciemu senátu,
            
         
               —
            
            
               uložil ďalšiemu účastníkovi konania a Úradu pre harmonizáciu vnútorného trhu náhradu trov konania o neplatnosť, odvolacieho konania a konania o žalobe.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „MEGO“ pre výrobky zaradené do tried 6 a 20 — ochranná známka Spoločenstva č. 3 786 134.
   
      Majiteľ ochrannej známky Spoločenstva: Irega AG.
   
      Účastník, ktorý sa domáha vyhlásenia neplatnosti: žalobkyňa.
   
      Odôvodnenie návrhu na vyhlásenie neplatnosti: zápis slovnej ochrannej známky „TEGO“ na národnej, medzinárodnej úrovni a na úrovni Spoločenstva, zápis národnej slovnej ochrannej známky a slovnej ochrannej známky Spoločenstva „TEGOMETALL“ a zápis obrazovej ochrannej známky obsahujúcej slovný prvok „Tegometall“ na národnej, medzinárodnej úrovni a na úrovni Spoločenstva pre výrobky zaradené do tried 6, 20 a 21.
   
      Rozhodnutie výmazového oddelenia: zamietnutie návrhu.
   
      Rozhodnutie odvolacieho senátu: zamietnutie odvolania.
   
      Dôvody žaloby:
   
   
               —
            
            
               chybné uplatnenie zásady právoplatnosti,
            
         
               —
            
            
               porušenie článku 34 ods. 2 a článku 8 ods. 2 nariadenia č. 207/2009,
            
         
               —
            
            
               porušenie článku 8 ods. 1 písm. b) nariadenia č. 207/2009.